'''Andreasordenen''' var den højeste russiske [[Orden (udmærkelse)|orden]] i det [[Russiske Kejserrige]] og var indstiftet i 1698 af [[Peter den Store]]. Ordenen, som kun har én klasse, var bestemt for medlemmer af det kejserlige hus, [[fyrste]]r og [[konge]]r samt personer af generalløjtnants rang, som havde Alexander-Nevskij eller den hvide Ørns Orden. Ordenstegnet er den russiske rigsørn i guld, sort [[Emalje (glasmateriale)|emaljeret]]; på dennes bryst hviler et mørkeblåt [[Apostlen Andreas|andreaskors]] med apostlens legeme. På korsets fire arme står i guld bogstaverne S. A. P. R. (ɔ: Sanctus Andreas Patronus Russiae "''den hellige Andreas, Ruslands Beskytter''"). Ordenstegnet bæres i et blåt bånd, der går fra højre skulder til venstre hofte; den ottestrålede stjerne dækker venstre bryst. Ordenskæden består vekselvis af andreaskors og kroner. Ved ordensfesten på stiftelsesdagen den 30. november, bæres en særlig dragt: hvidforet kappe af grønt Fløjl m. m.
Filosofi Historie Kultur Foreninger Organisationer